b'\n_START_ARTICLE_\nOlivier Suray\n_START_PARAGRAPH_\nOlivier Suray (s. 16. lokakuuta 1971, Namen, Belgia) on belgialainen entinen jalkapalloilija, joka tuli Suomessa tunnetuksi AC Allianssin toimitusjohtajana vuoden 2005 aikana, jolloin h\xc3\xa4nen alaisuudessaan ollut Allianssi h\xc3\xa4visi tahallaan surullisen kuuluisan FC Haka -ottelun luvuin 8\xe2\x80\x930._NEWLINE_Vedonly\xc3\xb6ntirikoksiin my\xc3\xb6s Belgiassa liitetty Suray my\xc3\xb6nsi maaliskuussa 2006, ett\xc3\xa4 kes\xc3\xa4n 2005 Haka-Allianssi -ottelun lopputulos oli j\xc3\xa4rjestetty. Helsingin Sanomien mukaan Suray v\xc3\xa4itti my\xc3\xb6s, ett\xc3\xa4 j\xc3\xa4rjestelyjen p\xc3\xa4\xc3\xa4tekij\xc3\xa4 olisi kuitenkin kiinalainen Ye Zheyun, josta ollaan Belgian poliisin mukaan tekem\xc3\xa4ss\xc3\xa4 kansainv\xc3\xa4list\xc3\xa4 pid\xc3\xa4tysm\xc3\xa4\xc3\xa4r\xc3\xa4yst\xc3\xa4.'